La vida pública i sentimental de Victòria Frederica\nSegons apunten alguns mitjans la néta del rei tindria una nova parella\nper Carlos Medina dilluns, 28 d’octubre 2019 - 15:58h\nHan estat moltíssims els rumors que apunten a una possible ruptura entre Victòria Frederica i Gonzalo Caballero, a causa del suposat idil·li amorós entre la néta del rei i el dj. Jorge Bárcenas\nVictòria Frederica s'ha convertit en el centre de totes les mirades. Des que va fer els 18 anys, la jove no para de ser constantment notícia, ja sigui pels seus estilismes, les seves festes o els seus amors. Ara, ha sorgit el rumor de la seva ruptura amb Gonzalo Caballero.\nSegons Cotilleo.es existeixen fotografies en les quals Victoria Federica té una trobada amb Jorge Bárcenas. Imatges d'un pàrquing d'un centre comercial que donarien peu a més especulacions sobre la veritable relació que mantenen els joves. El mateix portal web revela la filla de Marichalar i el dj. ja comparteixen cercle d'amics.\nPreocupació de la infanta Helena i Jaime de Marichalar\nEls pares de la jove estan força preocupats per la pressió pública que pot patir la seva filla quan surtin aquestes fotografies a la llum. En cap cas s'enfadarien amb Victòria Frederica, ja que en la seva vida privada pot fer el que vulgui, l'únic impediment és que en ser un personatge públic té el risc d'estar observada constantment. Malgrat això sí que podrien existir discrepàncies entre els seus pares, ja que la infanta Helena i el seu exmarit tenen algunes diferències en la manera d'educar la seva filla. Només cal recordar que en el passat, el pare va acusar la mare de ser massa flexible.\nLa xarxa es mofa de Pilar Rahola per un vídeo de dissabte\nInfanta Elena Casa Reial Victòria Frederica


Assessor | Solvia Magazine\nArxiu de la categoria: Assessor\nSi has decidit posar el teu habitatge en lloguer has de preparar-lo perquè, al moment d’ensenyar-lo, l’immoble mostri els seus punts forts i desperti l’interès de possibles clients. Primer de tot, has de valorar si el lloguer inclou…\nA l’hora de realitzar la transacció d’un habitatge, el venedor ha de disposar de tota la informació jurídica i documentació de l’immoble en regla. Aquestes dades són indispensables per formalitzar la compravenda davant…\nDesprés de valorar l’opció de la venda i seguir tots els passos previs a la comercialització, arriba el moment de posar el teu habitatge al mercat. Solvia disposa d’un gran…\nCom preparar un habitatge per a les visites de possibles compradors\nEn el moment de realitzar les visites es recomana organitzar els espais, emfatitzar els atributs de l’habitatge i, sobretot, netejar. L’objectiu és que els clients que visitin la casa se’n duguin una bona impressió i reafirmin el seu desig de comprar-la.\nUn habitatge impecable, amb una correcta disposició del mobiliari i ben il·luminat contribuirà a fer que es percebi de manera…\nLes característiques de l’immoble, el seu entorn i/o el context del mercat són algunes de les variables que poden afectar a la fixació del preu de venda d’un habitatge.\nUn dels passos previs a la comercialització d’un habitatge consisteix a establir el seu preu de venda. Aquest import varia en funció diferents factors com els atributs de l’habitatge, la zona en la qual es troba, la…\n6 consells per escollir entre habitatge nou o de segona mà\nUna qüestió important que hem de valorar a l’hora de comprar un habitatge és la tipologia de l’immoble. Per això, enumerem diferents aspectes a tenir en compte per decidir quina opció s’ajusta millor a les nostres necessitats.\nEn la fase de cerca d’una nova llar cal valorar diverses qüestions, entre elles, el tipus d’habitatge que adquirirem i, per això, a més de tenir present el…\nConsells per preparar l’habitatge per la sessió de fotos\nEl reportatge fotogràfic és un dels passos previs a la comercialització, però perquè les fotos captin l’atenció de possibles compradors convé adequar l’habitatge ressaltant els aspectes que considerem que puguin atraure aquests clients.\nAbans de posar un habitatge en venda a part de recopilar tota la documentació, també convé preparar la casa per a la sessió de foto de…\nA l’hora de vendre una casa a més de detallar el preu, els metres quadrats o el nombre d’habitacions, també es recomana oferir informació d’aquells aspectes de l’habitatge que el puguin fer encara més atractiu per a possibles compradors.\nUn dels passos previs a la comercialització d’un habitatge consisteix a detectar els punts forts de l’immoble i saber-los mostrar de forma…\nUn dels passos previs a posar un habitatge a la venda consisteix a recopilar tota la documentació relativa a la propietat. A continuació, enumerem totes les…\nQuins passos has de seguir abans de posar la teva casa en venda\nPreparar l’habitatge, recopilar tota la documentació, decidir un preu de venda adequat… A Solvia som conscients de la complexitat que suposa posar un habitatge a la venda, per això, t’ajudem des de l’inici del procés oferint-te un assessorament professional de la mà d’assessors experts.\nSi has decidit vendre la teva casa has de saber que abans d’iniciar la seva…


Compromís denuncia que les retallades dificulten introduir l'anglés a l'educació infantil - Portal de Xàtiva\nEl regidor de COMPROMÍS Xàtiva, Joanjo Garcia Terol, ha denunciat que les retallades en educació tornen a notar-se aquest any en els col·legis de primària de la ciutat. El regidor ha contactat amb els equips directius dels centres de primària de la localitat que li han confirmat la disminució produïda en el professorat assignat enguany a cada centre, especialment en especialitats fonamentals per a l’atenció amb alumnat amb dificultats, com són la pedagogia terapèutica: “en diversos col·legis de la nostra ciutat han perdut, com a mínim, mig professor en alguna d’aquestes especialitats, quan no en les dues, quan l’alumnat està incrementant-se en la majoria de col·legis.” I ha assenyalat que el Contracte-Programa que està venent-se des de Conselleria com a la gran salvació, no arriba ni tan sols a cobrir les disminucions que s’han produït.\nPer altra banda, també ha destacat que l’aposta de la Conselleria per introduir l’anglés en Educació Infantil, no es pot portar a terme en alguns centres perquè no s’envia professorat habilitat suplementari: “volen que s’introduisca l’anglés però no doten els centres de professorat nou, com es pot fer? L’any passat encara es van inventar els English-Helpers, professorat ‘becari’ amb sous irrisoris, però enguany ni això. S’omplin la boca parlant de la importància de l’anglés però després no proporcionen els mitjans.” Es dóna el cas de centres que tenen en el seu programa lingüístic la introducció de l’anglés com a llengua vehicular en alguna assignatura, i no ho poden fer per la manca de professorat; o fins i tot que no tenen cap professor habilitat en anglés per a poder introduir-lo en infantil.\nUn altre problema que s’ha detectat des de COMPROMÍS és el problema de comunicació degut al canvi de número de telèfon de tots els centres de primària i secundària de la localitat, pel canvi de companyia telefònica que ha efectuat la Conselleria d’Educació. A més del destorb produït al final del curs passat pel canvi de número, sembla que el seu funcionament deixa que desitjar, segons el regidor: “es pot comprovar fàcilment que quan es telefona, especialment des d’un mòbil, és molt difícil posar-se en contacte amb el centre, amb el perjudici que això pot provocar als pares, de vegades comunica i de vegades dóna un missatge de ‘no disponible’, com no pot estar disponible una escola?”. I ha anunciat que el grup COMPROMÍS de les Corts preguntarà sobre aquests problemes amb les línies telefòniques i a qui i com s’ha fet l’adjudicació.\nAnterior Entrada anterior: Consellería retira el derecho de 13 discapacitados a asistir al centro ocupacional\nSiguiente Entrada siguiente: Alumnos del módulo de carrocería de La Costera inician el curso con múltiples carencias


Riberaonline: Jordi Cuixart envia una carta a les Terres de l’Ebre\nJordi Cuixart envia una carta a les Terres de l’Ebre\nEl dijous 18 d'octubre el president d'Òmnium Cultural, Jordi Cuixart, ha fet arribar una carta als membres del projecte 'Generació lo riu és vida' i a la PDE.\n"Estimadíssims amics de la Generació Lo Riu és Vida\nLa llavor de la defensa fa temps que està sembrada. Persones arribades d'arreu van partir-se literalment la cara per asfaltar carrers, aixecar escoles i fer créixer la dignitat de tots exigint serveis i subministraments. A Omnium ho vam recordar amb la campanya de Lluites Compartides, aquelles que ens han fet ser com som i que avui ens connecten amb el moviment antinuclear, el clam per uns trens dignes i el crit contra les carreteres que divideixen ciutats.\nMontserrat Roig deia que creia en l'esperança, perquè només d'aquesta manera es construeix el futur. Avui aquest futur ens empeny a combatre la repressió. Fa exactament un any que estem tancats a la presó amb l'amic Jordi Sànchez, i lluny de fer-nos decaure estem més forts i compromesos. Aquests 365 dies ens han fet adonar que res, ni els anys que puguin venir, ens fan cap por si serveixen per defensar un demà de justícia i llibertat. I arribats al dia, al jutge li direm que la llibertat d'expressió, la participació política i la mobilització no són cap delicte, i que no pensem renunciar al dret a la dissidència i a la desobediència pacífica per transformar la societat. Si el que volen és posar a prova la nostra capacitat col·lectiva és que no saben d'on venim. I si la sentència és un nou atac a la democràcia, sabrem donar una gran resposta de país, serena, cívica i contundent.\nAmigues i amics, ens sentim acompanyats i ens sabem forts. Per això no es tracta de sortir de la presó, si no de sortir amb dignitat. Tantes vegades ens havien dit que calia resignar-se al Pla Hidrològic, que aleshores vam saber que el podíem aturar. Avui a la presó som en aquest punt, i el camí per la llibertat és el més bonic que es pot fer a la vida.\nNo hi ha presó per aturar tanta democràcia i dignitat, la que vàrem aprendre de la lluita compartida amb la PDE.\nPresident d'Ònmium Cultural"


Lluny de la terra cremada, veure ara a Filmincat\nGuillermo Arriaga · Drama\n2008 · 102min. 13+ HD VOS VC\nEl guionista de "Babel", Guillermo Arriaga, debuta en la direcció amb aquest poderós drama que també va suposar l'estrena de Jennifer Lawrence al cinema.\nEl guionista de "Babel", Guillermo Arriaga, debuta en la direcció amb aquest poderós drama que també va suposar l'estrena de Jennifer Lawrence al cinema, que va sorprendre el jurat de Festival de Venècia, on li van atorgar el Premi a la Millor Actriu Revelació.\nSylvia, la gerent d'un restaurant, tracta als clients de manera amable i professional. Però amaga un tempestuós passat que surt a la llum quan rep la visita d'un estrany que ve de Mèxic. A Mèxic, una jove viu feliç amb el seu pare i el seu millor amic fins que en un tràgic accident perd la vida. A la ciutat fronterera de Las Cruces, dos adolescents enamorats lluiten per sortir endavant després de la sobtada mort dels seus pares. Finalment, una mestressa de casa que viu en una caravana provocarà que el món de la Sylvia xoqui amb el d'aquests personatges.\nCuina i Gastronomia Cinema Indie Americà Cinema Llatinoamericà Guionista que passa a ser Director Restaurants Relacions Familiars Cinema Fronterer Creuant la Frontera dels EUA Retrobaments\nCharlize Theron, Jennifer Lawrence, José María Yazpik, John Corbett, Robin Tunney, Gray Eubank\nRecaptació: 744.203,00 €\n6,9 Desierto Disponible fins al 31 de gener\nLlogar-la per 3,95 € 2015 · 88 min\nDirigida per Jonás Cuarón, guionista de GRAVITY. Un western sec i violent que deixa en evidència la bogeria de l'era Trump.


Roda obre la convocatòria per crear una borsa de mestres d’educació infantil | Tots21 | Notícies de Tarragona, Reus, Tarragonés i Baix Camp\nRoda obre la convocatòria per crear una borsa de mestres d’educació infantil\nEl termini d’inscripció s’allargarà fins al 12 d’agost. Foto: Cedida\nL’Ajuntament obre aquest divendres dia 24 la convocatòria per a la creació d’una borsa de treball per a la provisió de places temporals de mestre/a d’educació infantil per a la Llar d’Infants Municipal Els Petitons.\nEl tipus de contracte serà de laboral interí, grup de classificació A2, amb una jornada laboral de 35 hores setmanals. Les seves funcions seran les de col·laborar amb la Directora de la llar d’infants en l’elaboració de la programació de les activitats del curs lectiu; la realització de les tasques de seguiment de l’evolució dels infants; redacció d’informes individuals dels nens i nenes; i totes aquelles tasques educatives pròpies de la llar d’infants, entre d’altres.\nEntre els requisits, que es poden consultar amb detall a les bases de la convocatòria, hi ha l’específic de titulació, ja que els aspirants hauran de tenir el títol de Grau de Mestre en Educació Infantil, una Diplomatura de Magisteri especialitat en educació infantil o professors d’EGB especialitat pre-escolar, així com qualsevol altre títol equivalent.\nEl procés selectiu constarà d’una fase d’oposició, amb dos exercicis obligatoris i eliminatoris sobre coneixements lingüístics i coneixements específics; i una fase de concurs, en la qual el tribunal qualificador avaluarà els mèrits al·legats i justificats pels aspirants que hagin superar la primera fase d’oposició.\n10/03/2017 Oberta la convocatòria per una borsa de treball d’agents de la Policia Local a Roda de Berà\n03/05/2016 L’Ajuntament posa en marxa el procés per crear una borsa de treball d’auxiliars administratius


Divisió d'opinions entre els alcaldes pel projecte de miniparcs eòlics a l'Alt Empordà | mar vicente | El Punt Avui\nDivisió d'opinions entre els alcaldes pel projecte de miniparcs eòlics a l'Alt Empordà Divisió d'opinions entre els alcaldes pel projecte de miniparcs eòlics a l'Alt Empordà Divisió d'opinions entre els alcaldes pel projecte de miniparcs eòlics a l'Alt Empordà Divisió d'opinions entre els alcaldes pel projecte de miniparcs eòlics a l'Alt Empordà + Divisió d'opinions entre els alcaldes pel projecte de miniparcs eòlics a l'Alt Empordà E-mail\nDivisió d'opinions entre els alcaldes pel projecte de miniparcs eòlics a l'Alt Empordà\nEls opositors critiquen l'alçària i la dispersió dels molins i els defensors destaquen les compensacions econòmiques\nDivisió d'opinions entre els alcaldes pel projecte de miniparcs eòlics a l'Alt Empordà Divisió d'opinions entre els alcaldes pel projecte de miniparcs eòlics a l'Alt Empordà Divisió d'opinions entre els alcaldes pel projecte de miniparcs eòlics a l'Alt Empordà Divisió d'opinions entre els alcaldes pel projecte de miniparcs eòlics a l'Alt Empordà Divisió d'opinions entre els alcaldes pel projecte de miniparcs eòlics a l'Alt Empordà E-mail\nNo hi ha unanimitat. Entre els alcaldes consultats per El Punt sobre el projecte de miniparcs eòlics que els ha presentat Gamesa hi ha algun defensor i molts detractors, però també un gran nombre de batlles que consideren que no poden opinar fins que el Consell Comarcal de l'Alt Empordà no tingui l'informe encarregat sobre la qüestió (vegeu la peça), perquè surti el que surti ha de ser una decisió de consens de la comarca.\nEls defensors d'aquest parc eòlic consideren sobretot que cal apostar per les energies renovables, i també remarquen que un projecte d'aquestes característiques reportarà uns beneficis econòmics importants al poble, en un moment de crisi i de dificultat de finançament dels ajuntaments. L'alcalde de Pont de Molins, Josep Fuentes, defensa el projecte, com també ho fan el de Garriguella, Carlos Suárez, i el de Pontós, Narcís Algam. «L'impacte visual és alt, però les zones que han triat no són crítiques. L'impacte econòmic seria bo», assegura Algam. L'alcalde de Llers, Carles Fortiana, també estarà d'acord en el projecte sempre que sigui consensuat entre els ajuntaments i els ecologistes. Jaume Homs, de Navata, també el veuria bé inicialment, però creu que s'ha d'anar amb compte amb l'impacte que tindria.\nEntre els més crítics als miniparcs eòlics hi ha els alcaldes de Riumors, Josep Maria Padrosa, i Vilamacolum, Jordi Arnall. «Hi estaria d'acord si hi hagués compensacions importants, però no el que donen. Si han de donar llum gratuïta a tot el poble, d'acord; si no, no cal que en parlem», deia Arnall. Padrosa hi afegia: «Alguns es vendran per un plat de llenties.» Els alcaldes de Santa Llogaia, Ventalló i Boadella, a més, asseguren que l'empresa no ha obtingut permisos per als llocs proposats per instal·lar-hi els aerogeneradors. I el regidor de Medi Ambient de Figueres tampoc no ho veu clar. Richard Elelman diu que està a favor de l'energia renovable però que aquest projecte «no és un miniparc, sinó tot un macroparc». El mateix concepte defensa l'alcalde de Pedret i Marzà, Jaume Baqué, que critica l'impacte que tindrien les torres de 180 metres. També aposten per concentrar els molins a Vilamalla, a Cabanes i a Vilafant, i per això consideren que tota la comarca s'ha de posar d'acord. Pel que fa a Castelló d'Empúries, en principi descarten el projecte, però el volen estudiar.\nA mig camí de les dues posicions se situa l'alcalde de Palau de Santa Eulàlia, Josep Sabartés, que reconeix que al poble la idea no agrada però considera que s'han de valorar les compensacions econòmiques. L'alcalde de Garrigàs, Josep Masoliver, també vol esperar a veure què diu el Consell Comarcal, tot i que no veuria malament el projecte. Això mateix faran els alcaldes de Peralada, Cistella, Terrades, Siurana, Sant Miquel de Fluvià, Vila-sacra, el Far d'Empordà, Ordis i Torroella de Fluvià, els quals no es pronunciaran fins que no es defineixi el Consell Comarcal. El projecte també afecta Vilanant, Vilabertran Borrassà i Fortià.\nREGIDOR DE MEDI AMBIENT DE FIGUERES\n«Estem d'acord amb l'energia eòlica però no amb aquest projecte. Hem d'esperar l'estudi de l'Institut Cerdà, perquè és perillós fer res sense planificació»\n«La proposta s'ha de treballar en conjunt, perquè jo puc dir que no i els pobles veïns, que sí. Hem de trobar el millor lloc, i no sé si ha d'afectar 32 municipis»\n«No es pot descartar del tot, però gairebé. A Castelló, amb el parc natural, només queda un punt possible per instal·lar-hi molins»\n«La idea em sembla bé, perquè interpreto que les energies netes són el futur»\nalcalde de santa llogaia\n«Esperarem l'informe encarregat pel Consell Comarcal, però a nosaltres ens afecta més perquè l'energia dels parcs anirà a la subestació del poble»\nalcalde de riumors\n«Em sembla molt malament. Crec que els que ho accepten es vendran per un plat de llenties»\nALCALDE DE BOADELLA\n«Hem d'analitzar la potència que volem produir per poder decidir els llocs idonis i el model que volem»\nALCALDESSA DE VILA-SACRA\n«Esperarem a veure l'opinió del Consell Comarcal i assumirem el que decideixi»\nJOSEP M. BARTOLOMÉ\n«El projecte que proposa Gamesa preveu molins que fan quatre cops el campanar més alt. Només es veurien aerogeneradors»\n«Estem a favor de les energies renovables, però cal fer un estudi molt acurat»\nLa construcció dels molins de vent es preveu per a finals de l'any 2010\nLa imatge d'arxiu d'un molí de vent a Cabra del Camp. N.R.\nL'empresa promotora del projecte de miniparcs eòlics a l'Alt Empordà, Gamesa, calcula que un cop passada tota la tramitació, podrà començar a construir els 64 molins de vent que té previst instal·lar a la comarca al final del 2010. Segons ha explicat a aquest diari el gerent de la companyia a Catalunya, Cayo Fabra, «sóc molt optimista i veig bona acollida del projecte dels miniparcs. Penso que no tardarà el decret d'energies renovables, del qual estem pendent i que sembla que es podria aprovar al setembre».\nEn aquest moment, hi ha a exposició pública un document inicial amb un resum del que serà el projecte perquè tothom hi pugui dir la seva. De fet, la consulta es pot fer a través de la pàgina web del Departament de Medi Ambient de la Generalitat. El seu director territorial a Girona, Emili Santos, va explicar que aquest és un procés que la companyia ha de seguir per llei. Un cop passat aquest tràmit i recollides les opinions rebudes, es podrà seguir la tramitació. Segons va dir el responsable de Gamesa, serà la conselleria de Medi Ambient la que decideixi si s'haurà de tramitar un sol projecte col·lectiu per als 32 miniparcs o bé si s'haurà de fer un per un. En tot cas, el directiu espera que no s'allargui més enllà de l'any que ve.\nPel que fa a les reaccions de la trentena d'alcaldes afectats, Cayo Fabra es va limitar a dir que Gamesa ha parlat amb tots i que tant s'ha trobat reaccions favorables com desfavorables. Tot i això, com ells, Gamesa també està a l'espera del que digui l'informe encarregat pel Consell Comarcal, el Cilma i l'Ajuntament de Figueres. «Hem d'esperar a veure què diu. Estem a l'expectativa, però un bon grapat de municipis hi són favorables si l'administració superior ho veu bé», va concretar.\nFabra també recorda que l'Alt Empordà té un gran potencial de vent i que és una llàstima que no s'aprofiti. Per això confia que finalment el territori hi donarà el seu vistiplau. Gamesa té repartits arreu del món 140 parcs eòlics, dels quals dos són a Catalunya.\nUn aerogenerador cada 14 km² de mitjana\nEl projecte de Gamesa preveu que de mitjana s'instal·li un miniparc eòlic de dos molins de vent cada 14 quilòmetres quadrat. De fet, la superfície total que ocuparien els més de seixanta aerogeneradors previstos seria de prop de 500 quilòmetres quadrats, la superfície que ocupen els 32 municipis als quals s'ha proposat instal·lar els molins. Cada parc serà de 9 MW i els molins seran d'uns 180 metres d'alçada. Estaran tots connectats energèticament a la subestació elèctrica de Santa Llogaia d'Àlguema, segons diu l'informe de l'empresa, que destaca que totes les línies elèctriques noves que suposi el projecte aniran soterrades i que sempre s'escollirà el traçat amb menor impacte. A més, el projecte preveu que s'haurà de construir un edifici per al control del parc i una subestació, que Gamesa assegura que s'integraran al paisatge. Gamesa destaca també en el seu estudi inicial els beneficis econòmics que tindrà la instal·lació dels aerogeneradors en els municipis.\nS'allunya de la costa i dels parcs naturals\nEl document inicial que Gamesa té en exposició pública destaca que el projecte per construir 64 molins s'allunyarà de la costa i també dels parcs naturals i les zones protegides mediambientalment (vegeu gràfic de la pàgina anterior). A més, descarta la proximitat amb els nuclis habitats i intenta minimitzar l'impacte que tindrien els aerogeneradors. En la fase de construcció, l'empresa reconeix l'impacte de qualsevol altra obra civil, mentre que un cop instal·lats Gamesa admet que s'ha de mirar de reduir l'impacte acústic, i que s'hauran d'estudiar els efectes sobre les aus. A més, diu que es faran uns fotomuntatges per avaluar l'impacte visual que suposaria en el paisatge.\nEl projecte de Gamesa tindrà un cost de 324 milions d'euros, dels quals deu anirien destinats a la subestació transformadora que s'haurà d'instal·lar a Santa Llogaia.\nL'estudi, al setembre\nEl consell comarcal, de l'Alt Empordà, el Cilma i l'Ajuntament de Figueres van encarregar a l'Institut Cerdà un estudi de viabilitat i d'impacte ambiental abans de pronunciar-se a favor o en contra del projecte de miniparcs eòlics de Gamesa. La presidenta del Consell Comarcal, Consol Cantenys, ha explicat que l'estudi encara no està a punt i que podria estar enllestit aquest estiu o al setembre. «Estan acabant de recollir dades, i quan el tinguin ens servirà per consensuar una decisió», va dir Cantenys, que hi va afegir que demanaran a Medi Ambient que s'esperi a continuar la tramitació del projecte fins que l'estudi de l'Institut Cerdà estigui preparat. «Volem que no s'avanci en la tramitació, per tenir una posició única», va dir.\nEl Punt. Comarques Gironines 27-07-2009, Pàgina 2


RUTA DE 4 DIES PER TERRES DEL DUERO I L'ARLANZA(I) : BURGOS I VALLADOLID\nAquest any per Setmana Santa hem tornat a Castilla-León, una Comunitat que ja havíem visitat 2 anys abans .\nAquesta vegada la zona escollida ha estat el Sud de Burgos, SudEst de Valladolid i Oest de Sòria, que en línies generals coincideix amb el territori de la Denominació d’Origen (DO) Ribera del Duero, i també amb una part del territori de la DO Arlanza.\nA través de booking.com vam trobar una molt bona oferta d’allotjament a a Santo Domingo de Silos, on hem dormit 4 nits, del 2 al 6 d’abril de 2015.\nAquesta és la crònica de tot el que hem visitat durant els 4 dies:\nMapa amb tots els llocs visitats durant els 2 primers dies\n1r dia – divendres 3 d’abril\nComencem amb amb la visita a un monuments emblemàtic del romànic de Castilla-León; es tracta del claustre de Santo Domingo de Silos, construit en 2 fases: una 1a de finals de S XI, i una 2a d’inicis de S XII. No m’estendré amb més detalls d’aquesta obra mestra; per això us deixo aquest interessant enllaç.\nDetall del claustre romànic de Santo Domingo de Silos\nCom a complement al Monestir, us aconsello donar un tomb per la població de Santo Domingo de Silos, que és petita, es visita ràpid, i té una bonica Plaça Major, restes de muralles i algunes cases senyorials notables. Amb tota justícia està declarat Conjunt Històric.\nA continuació agafem el cotxe i ens dirigim a San Pedro de Arlanza, un monestir benedictí medieval situat a 26 km. de Silos.\nMalauradament és parcialment en runes, perquè al llarg del S XIX va ser abandonat a causa de les Desamortitzacions, i posteriorment va patir un incendi.\nDe totes maneres, aconsello visitar-lo, perquè la torre-campanar del S XIII es conserva intacta, per la seva idíl·lica situació al costat del riu Arlanza i perquè l’entrada és gratuïta XD.\nDesprés dels 2 monestirs medievals, toca visitar poble; es tracta de Covarrubias , molt proper a San Pedro de Arlanza, a només 9 km.\nCovarrubias és un municipi amb més de 2.000 anys d’història que va conèixer el període de més prosperitat durant els S XV I XVI.\nAquest esplendor de finals de l’Edat Mitjana ha quedat reflectit en els monuments i l’arquitectura del municipi, i que ha estat motiu per a ser declarat Conjunt Històric.\nPersonalment el que més destacaria de Covarrubias són les cases, majoritàriament amb bigues de fusta a les façanes, que li dóna un toc molt estètic a tots els carrers.\nLlàstima que al tractar-se de Divendres Sant el poble és ple de gom a gom. De totes maneres, quan us endinseu per carrers secundaris, com per art de màgia tota la multitud desapareix.\nFinalitzada la visita a Covarrubias posem rumb direcció Lerma , una històrica vila situada a 24 km. a l’Oest de Covarrubias, a la riba del riu Arlanza.\nA diferència de Covarrubias, “l’edat d’or” de Lerma no és l’Edat Mitjana, sinó el S XVII, moment en què va esdevenir una de les ciutats més importants de Castella.\nAixò va ser possible gràcies a la intervenció directa de Francisco Gómez de Sandoval y Rojas, 1r Duc de Lerma, que amb una gran fortuna i essent el Privat i home més influent del Rei Felip III va emprendre una gran transformació de la vila, amb la construcció del Palau Ducal, la Plaça Major, 6 monestirs i una Col·legiata. Tot això amb la participació dels arquitectes de més prestigi de l’època.\nA més dels monuments del S XVII cal afegir-hi restes d’època medieval, com una porta de les antigues muralles, algunes cases porticades i un pont.\nTot plegat forma un espectacular conjunt – està declarat Conjunt Històric des de 1965 - que destaca des de la distància, perquè Lerma és dalt d’un turó.\nDesprés de Lerma no deixem el curs del riu Arlanza i continuem fins Tordómar, on trobem un bonic pont d’origen romà i restes d’un mil·liari també romà.\nPont romà de Tordómar\nEl següent destí es Villahoz, situat a només 6 km. de Tordómar. Malgrat ser Conjunt Històric, la seva visita és decebedora, i pràcticament només destaca l’església gòtica.\nLa tarda va avançant i ja és hora de tornar a Santo Domingo de Silos, però encara tenim temps de fer 2 visites que ens venen de camí:\nLa 1a és Castrillo de Solarana amb l’església de Sant Pere, un monument de diferents èpoques, que té un original absis romànic del S XIII\nAbsis romànic de l'església de San Pedro, Castrillo de Solarana\nLa darrera visita del dia és un altre edifici religiós: es tracta l’ermita de Santa Cecília, una petita joia de l’art mossàrab del S IX-X, parcialment modificada al S XII i situada a menys de 10 km de Santo Domingo de Silos.\nNomés per contemplar el bucòlic paratge on s’ubica l’ermita ja val la pena acostar-s’hi.\nErmita mossàrab de Santa Cecília, Barriosuso\n2n dia – dissabte 4 d’abril\nComencem el fred i ventós dia visitant un petit poble del SudOest de Burgos, Haza, estratègicament situat dalt d’un turó amb unes vistes privilegiades.\nÉs una petita població presidida per un espectacular recinte fortificat medieval que malauradament té alguns sectors en un deficient estat de conservació.\nDes d’Haza ens dirigim a una emblemàtica població de la DO Ribera del Duero, ja dins la província de Valladolid: Peñafiel.\nPeñafiel és ideal per aquells viatgers que cerquen una gran varietat d’experiències: cultural, museística, arqueològica, enològica, gastronòmica...\nPer la meva part donaré unes pinzellades de la part patrimonial i històrica, la que m’apassiona més, però faig constar que tant el vi com la gastronomia m’agraden, encara que són gustos molt més cars que no sempre em puc permetre.\nSens dubte l’element que més destaca de Peñafiel és el castell, amb una característica forma allargada i estreta, que sovint es compara amb la d’un vaixell.\nEl castell de Peñafiel és del S X, si bé les estructures que actualment contemplem són dels S XIV i XV.\nNo cal dir que recomano la seva visita, no només pel valor patrimonial – es manté en molt bon estat de conservació – sinó també per la panoràmica que es contempla des dels 34 m d’alçada de la seva torre de l’homenatge.\nTeniu l’opció de visitar només el castell o bé comprar entrada conjunta del castell amb el Museu del Vi, que ocupa una part de les dependències del castell.\nHeu de tenir en compte que els dies festius i de molta afluència no podreu pujar-hi amb cotxe, sinó que haureu de deixar-lo a un aparcament habilitat, des del qual surten autobusos gratuïts al castell.\nVista parcial del castell de Peñafiel\nSi disposeu de temps, podeu baixar des del castell fins el centre a peu, així podreu contemplar-lo des de diferents angles i afartar-vos de fer fotos.\nBé, el patrimoni de Peñafiel no es limita al castell, sinó que el nucli històric amaga altres racons molt interessants.\nEl 1r és la Plaza del Coso, una gran i original plaça amb 2 accessos, d’origen medieval, ideada per a curses i festes de braus, que en l’actualitat continuen celebrant-s’hi.\nA més de la seva arquitectura, destaca per una tradició que encara és vigent: el dret de servitud dels balcons, únicament per a les festes taurines.\nAltres monuments destacats de Peñafiel són l’església de San Pablo- d’estil mudèjar amb maons-, la Torre gòtica del Rellotge, l’antiga església de Santa Maria – actualment la seu del Museu Comarcal d’Art Sacre- i el jaciment arqueològic de Pintia, situat a menys de 5 km. i que no vam visitar.\nUn altre element de la població digne de menció són les bodegues construïdes dins el nucli antic, atès que són construccions subterrànies, perforades als vessants de la muntanya, i algunes d’elles són de finals de S XV.\nLa seva presència es pot detectar pels respiradors, que sobresurten a la superfície com si fossin xemeneies.\nTípics respiradors de les bodegues subterrànies de Peñafiel\nNo podem marxar de Peñafiel sense fer un tast de la famosa gastronomia de la zona, peró ens hem conformar amb un menú al restaurant el Barco de Bolas amb bona relació qualitat-preu i ubicat als afores.\nHavent dinat ens dirigim a Villafuerte de Esgueva, situat a 27 km. al NordOest de Peñafiel, amb l’objectiu de visitar el seu majestuós castell, de planta quadrada, una forma més habitual dels castells que no pas la de Peñafiel.\nEl castell és del S XV i des de 1983 és propietat de l’Asociación de Amigos de los Castillos, que està emprenent una notable i encertada tasca de restauració del monument.\nQuan arribem el castell sembla tancat, però truquem al timbre de la porta i ve a obrir-nos el guarda, que ens fa una exclusiva visita guiada particular que s’allarga més de 2 HORES - l’home tenia enormes ganes d'explicar moltes coses-.\nEntre les coses més interessants que vam aprendre de l’amable guia, és que la planta baixa de la torre de l’homenatge té una capella que ha estat restaurada i posteriorment consagrada pel Bisbe; per tant apta per a qualsevol cerimònia religiosa.\nDesprés de la llarga visita del castell posem rumb a Encinas de Esgueva, situat a 21 km. a l’Est de Villafuerte.\nEncinas de Esgueva té un altre espectacular castell medieval del S XIV, però en aquest cas hem de conformar-nos amb les vistes exteriors, perquè només és obert durant l’estiu.\nA més del castell el poble té l’església de San Mamés, del S XV, i l’embassament d’Encinas, un bonic paratge natural situat molt a prop.\nEncinas de Esgueva és la darrera visita d’una intensa jornada especialment “castellera”.\n- A un clic de la aventura ha publicat Covarrubias, la última morada de la princesa vikinga\n- Mis viajes y sensaciones han publicat Monasterio de Silos, arte y canto gregoriano i Covarrubias, una villa medieval hermanada con Noruega\nBurgos Castilla y León España Peñafiel Ribera del Duero Valladolid\nSandra 29 de maig de 2015 a les 21:01\nM'encanten aquests viatges culturals plens de visites amb història, són les meves vacances ideals. M'apunto l'ermita de Santa Cecília, és una meravella!!!\nDani 3 de juny de 2015 a les 13:30\nSí, l'ermita de Santa Cecília és molt maca, i a més el lloc convida a estar-s'hi hores.\nJordi (milviatges) 31 de maig de 2015 a les 23:13\nUna ruta ben interessant. Tot i que vaig conèixer Covarrubias i Silos fa una pila d'anys (més de 12), els altres indrets no els he tingut la oportunitat de conèixer. M'apunto especialment Peñafiel i Lerma. Una abraçada Dani!\nDani 3 de juny de 2015 a les 13:45\nHola Jordi, Peñafiel i Lerma són bonics i alhora diferents entre sí, però també tenen molt encant pobles més petits com Haza\nAl tractar-se d’un congost òbviament l’aigua és part important en aquesta ruta senderista, que transcorre gairebé en la seva totalitat per l’Espai d’Interès Natural de l'Aiguabarreig Segre-Noguera Pallaresa, una zona natural protegida vertebrada pels rius Segre i Noguera Pallaresa, que baixen encaixonats e…\nA més del peculiar relleu de la roca conglomerada, es pot considerar que Montserrat és el centre espiritual de Catalunya, essent la Verge de Montserrat – més coneguda com la “Moreneta” – la patrona de Catalunya, i la seva imatge es venera al Mo…\n48 HORES A LYON -2a part: PRESQU'ILE I CROIX-ROUSS...


Rúbrica de canvi educatiu - Criteri 17 - Lideratge i organització formativa\nL'estructura de lideratge és clara però poc flexible i depèn d'una persona o d’un grup molt reduït de persones. La visió, els objectius i les estratègies per assolir-los no són coneguts per tots els membres de la comunitat educativa i, per tant, compartits. Els diferents actors no docents, com infants i joves, educadors i famílies, estan desvinculats de la presa de decisions que concerneixen l'aprenentatge. L'evidència sobre l'aprenentatge es limita a informar sobre el rendiment acadèmic i no s’utilitza amb finalitats de millora de les estratègies d'aprenentatge i del funcionament del centre.\nLa visió, objectius i estratègies per assolir-los són clars i coneguts i compartits pels diferents actors. El lideratge s'estén als educadors i infants i joves per mitjà d'instàncies recognoscibles com consells pedagògics i assemblees d’infants que participen en la presa de decisions que concerneixen l'aprenentatge. Les famílies s'involucren en la vida escolar a través d'associacions; tenen poca ingerència en la presa de decisions que concerneixen l'aprenentatge. La informació sobre l'aprenentatge es recull i es comunica als diferents actors. S’utilitza aquesta informació per a la millora del centre, encara que no de forma sistemàtica.\nLa visió, objectius i estratègies són clars, coneguts i compartits per la comunitat educativa. El lideratge és distribuït i ofereix diverses vies formals i informals per al seu exercici. Els infants i joves tenen una participació activa en la presa de decisions sobre l'aprenentatge. Existeix una forta col·laboració docent i una formació contínua per a educadors i directius. Les famílies són part integrant de l'entorn d'aprenentatge i tenen espais definits de participació. La informació sobre l'aprenentatge es recull de manera constant i sistemàtica, es comunica a tots els actors involucrats i s'utilitza de manera conseqüent i formativa per al redisseny de l'organització del centre i les estratègies d'aprenentatge.\nTots els actors tenen un clar lideratge i existeixen diversos canals per al seu exercici. Els infants i joves estan particularment involucrats i compromesos amb el seu aprenentatge i participen, juntament amb els altres actors, tant en la presa de decisions com en el disseny de l'aprenentatge. Existeix una forta col·laboració docent i una formació contínua per a educadors i directius. Està estès l’ús de diversos instruments per a la generació, recollida i utilització d'evidències sobre l'aprenentatge i sobre el funcionament del centre. Hi ha col·laboradors externs que intervenen en els processos d’avaluació. Les evidències s'utilitzen per generar millora constant en diversos àmbits dins l'entorn d'aprenentatge.


1. Places limitades a 300 corredors a la Marató, 300 a la Mitja i 300 a la cursa de 12 km, seguint estricte ordre d’inscripció.\n2. L’obertura de les inscripcions serà el dia 1 Novembre de 2014.\nInscripcions fins el dia 5 de Febrer del 2015 a les 22:00 h.\nES FARÀ UN ESTRICTE TALL DE TEMPS en el km. 16 ( 4hores de cursa ) i el 32 ( a les 6.30 hores de cursa ), en els quals els corredors/es que els superin se´ls retirarà el dorsal i quedaran fora de cursa. Se'ls facilitarà la tornada al poble, en cas que decideixi seguir ho farà sota la seva responsabilitat i en cap cas sota supervisió de l´organització.\nAquesta es una prova de MOLT ALT esforç físic, s´ha d´estar preparat físicament i estar en plenes condicions de salut per realitzar-la (en fer la inscripció de la mateixa així ho declara cada corredor).\nL’edat mínima per a participar és de 18 anys (ja complerts),16 en les curses de 21 i 12 km. (amb autorització paterna).\nEn cas de suspenció no es retornaran els diners , es podràn recollir els obsequis en llocs determinats per l´organitsació.


PAe - Facilitar l'accés als serveis transfronterers de salut en línia: una tasca de la Targeta Sanitària Europea?\nFacilitar l'accés als serveis transfronterers de salut en línia: una tasca de la Targeta Sanitària Europea?\nLa Targeta Sanitària Europea s'està utilitzant en epSOS, un projecte pilot cofinançat per la Comissió Europea, que té per objecte el desenvolupament de serveis transfronterers de salut en línia per millorar la qualitat i la seguretat de l'assistència sanitària dels ciutadans que viatgen a un altre país europeu.\nLa Targeta Sanitària Europea s'està utilitzant en epSOS, un projecte pilot cofinançat per la Comissió Europea, que té per objecte el desenvolupament de serveis transfronterers de salut en línia per millorar la qualitat i la seguretat de l'assistència sanitària dels ciutadans que viatgen a un altre país europeu. epSOS pot fer una contribució significativa a la seguretat del pacient mitjançant la reducció de la freqüència dels errors mèdics i proporcionant un accés ràpid a la documentació. En situacions d'emergència, aquesta documentació es proporciona al personal mèdic amb la informació que salva vides i redueix la repetició (de vegades no fa falta) dels procediments de diagnòstic.


ESTRUCTURA DEL COS HUMÀ 1\nGUIA DOCENT: ESTRUCTURA DEL COS HUMÀ 1 2019-20\nDenominació ESTRUCTURA DEL COS HUMÀ 1\nCoordinació LÓPEZ DIAZ, JUAN VICENTE\nDistribució càrrega docent entre la classe presencial i el treball autònom de l'estudiant L'aprenentatge de l'anatomia s'ha de fer d'una manera continuada. El treball de l'alumne més enllà de les hores de classe és fonamental per garantir l'èxit de l'aprenentatge i per superar l'assignatura. Es proposa un treball autònom de l'alumne de com a mínim un 50% del temps de classe teòrica i pràctica.\nIdioma/es d'impartició Català/castellano\nDistribució de crèdits L'assignatura té 9 ECTS. El fet de ser una assignatura amb una alta càrrega lectiva permet plantejar classes participatives, on l'alumne és el protagonista de l'aprenentatge.\nHorari de tutoria/lloc A convenir\nUbicació del Despatx\t2.08 Telèfon\t973 702 283\nAIGUADÉ AIGUADÉ, RAMON ramon.aiguade@udl.cat 15\nBRAVO NAVARRO, MARIA CRISTINA cristina.bravo@udl.cat 9\nLÓPEZ DIAZ, JUAN VICENTE juanvicente.lopez@udl.cat 0\nMORENO FORTES, NICOLAS nicolas.moreno@udl.cat 12\nAquesta és una assignatura fonamental i està concebuda com una assignatura pràctica on s'aprofundeix amb l'anatomia amb una metodologia dinàmica i participativa de l'estudiant.\nDurant l'assignatura es desenvolupen diferents pràctiques entre les que destaquem activitats a l'aula, classes de palpatòria, classes d'osteoteca i classes de dissecció de cadàver\nL'ús de les imatges respon a l'obligació legal de la UdL d’impartir i millorar la docència universitària, d'acord amb la Llei orgànica 6/2001, de 21 de desembre, d'universitats. Les imatges, un cop enregistrades, es conserven com a mínim mentre no prescriguin les corresponents accions i reclamacions contra l'avaluació aprovada pel professorat. Es destrueixen en els termes i condicions previstes en la normativa sobre conservació i eliminació dels documents administratius de la UdL, i les taules d'avaluació documental aprovades per la Generalitat de Catalunya (http://www.udl.cat/ca/serveis/arxiu/).\nLes persones interessades poden accedir a les seves imatges; sol·licitar-ne la rectificació, supressió o portabilitat; oposar-se al tractament i sol·licitar-ne la limitació, mitjançant escrit tramès a l'adreça dpd@udl.cat </src/compose.php?send_to=dpd@udl.cat>. També poden presentar una reclamació adreçada a l'Autoritat Catalana de Protecció de Dades, mitjançant la seu electrònica de l’Autoritat (https://seu.apd.cat) o per mitjans no electrònics.\nAprendre la nomenclatura del cos humà des d'un paragigma tècnic i professionalitzador\nDescriure les principals estructures anatòmiques dels diferents aparells i sistemes i especialment de l'aparell locomotor de l’Extremitat Superior i columna (I)\nIdentificar les estructures anatòmiques del cos humà mitjançant la palpació de l'extremitat superior i columna (I)\nCG4 Respecte als drets fonamentals d'igualtat entre homes i dones, a la promoció dels Drets Humans i als valors propis d'una cultura de pau i de valors democràtics.\nTEMA 1: Fonaments i generalitats de l'anatomia humana (Nomenclatura, Eixos, Plànols, zones, posicions, Moviments)\nTEMA 2: Organització general del cos humà: la cèl·lula: estudi dels orgànuls i compartiments cel·lulars.\nTEMA 3: Els Diferents Teixits del cos humà. Origen embriològic. Estudi de les característiques morfològiques i estructurals dels Teixits.\nTEMA 4: Les Diferents articulacions, tipus, Funcions i Moviments associats.\nTEMA 5: Osteologia del Crani, columna cervical, dorsal i lumbar, caixa toràcica i pelvis.\nTEMA 6: Osteologia i artrologia de cintura escapular i extremitat superior\nTEMA 7: Miologia de cintura escapular i extremitat superior. Conductes sanguinis i innervació.\nTEMA 8: Artrologia i miologia de cap i coll. Conductes sanguinis i innervació.\nTEMA 9: Anatomia palpatoria de crani, columna, caixa toràcica i pelvis (I)\nTEMA 10: Anatomia palpatoria de cintura escàpula i l 'extremitat superior\nTEMA 11: Aparells i sistemes del cos humà. Visió anatòmica estructural dels mateixos.\nTEMA 12: Líquids i sang del cos humà.\nL'assistència a les classes de grup de palpatòria és obligatòria per poder superar l'assignatura, l’alumne haurà de seguir la normativa respecte a les pràctiques clíniques, haurà de venir amb el pijama i degudament identificat amb el carnet de la universitat.\nLes classes de gran grup seran bàsicament descriptives però demanant la participació dels estudiants. Es realitzaran activitats a classe com ara visualització d'imatges de dissecció per tal d'identificar les estructures musculars i articulars. Així mateix es platejaran activitats a l'aula per tal de facilitar i integrar l’aprenentatge i disposaran de material complementari en forma d'apunts o de diapositives treballades a l'aula.\nLes classes de petit grup es dedicaran fonamentalment a palpatòria, osteoteca i dissecció de cadàver. Per a les classes de petit grup serà imprescindible respectar les normatives de les diferents classes com ara dissecció, osteoteca i palpatòria. Es platejaran a més activitats a l'aula que permetin un millor aprenentatge com per exemple descripció d’óssos a osteoteca, explicació d'una regió als companys a dissecció. Aquestes classes són de caràcter obligatori i es registrarà l’assistència a classe, en el cas d’assistir menys d’un 80% de les classes es suspendrà automàticament la primera convocatòria d’avaluació, anant directament a la segona convocatòria.\nAVALUACIÓ: La nota final de l’assignatura estarà formada per 3 activitats d’avaluació:\nEXAMEN TEORIA: Els coneixements teòrics i pràctics d’anatomia, incloent els continguts seminaris i competències transversals, seran avaluats mitjançant 1 examen teòric que contarà 45% de la nota final. Examen tipus test de 50 preguntes, amb 5 opcions possibles de les quals només 1 és correcta. Cada 3 preguntes incorrectes, resta una correcta.\nEXAMEN PRÀCTIC: Els coneixements pràctics i teòrics d’anatomia, incloent els continguts dels seminaris, competències transversals, seran avaluats mitjançant 1 examen oral que contarà 45% de la nota final. Aquest examen inclou 6 preguntes curtes d’estructures i 1 pregunta sobre la descripció d’un àrea. El procediment de l'avaluació s'adequarà a la normativa de la UdL i en concret de la FIF, Aquest examen serà supervisat per dos professors de l'assignatura o serà gravat, per poder realitzar revisions si fos necessari.\nTREBALL GRUPAL: Aquest treball consistirà en la presentació oral dels diferents àrees o sistemes anatòmiques, cada grup escollirà un i l’haurà de presentar oralment a classe, Aquesta activitat comptarà 10% de la nota final de l'assignatura. Durant l'exposició es faran preguntes grupals i el professor avaluarà la qualitat de la presentació que significarà la meitat de la nota del treball grupal que afectarà tots els membres del grup per igual, l'altra meitat s'obtindrà individualment mitjançant un examen tipus test de tots els treballs presentats, realitzat simultàniament amb l'examen de teoria i amb la mateixa estructura però amb un nombre de preguntes proporcional al seu pes dins de la nota global.\nLa puntuació final sortirà de les 3 notes dels exàmens, mitjana segons el su pes percentual en l'assignatura, és necessari obtenir almenys el 50% de la puntuació màxima possible de manera global, tot i que per poder fer les mitjanes percentuals cal haver obtingut , a nivell individual, com a mínim un 45% de la nota en els exàmens teòrics i un 50% en l'examen pràctic.\nEstà programada desprès de la primera convocatòria I ho podran fer tant els alumnes suspesos, com els aprovats amb intenció de pujar nota, però en aquest cas l'aprovat renúncia a la nota de la primera convocatòria i només comptarà la nota de la segona, podent suspendre si en la segona convocatòria la nota és de suspens encara que en la primera hagués aprovat.\nEn el cas de suspendre algun dels 2 exàmens (teoria o pràctica) queda suspesa l’assignatura sencera i l’alumne haurà de matricular-se i cursar l’assignatura completa. En aquest cas no es possible guardar cap nota dels exàmens parcials per altres matriculacions.\nAquells alumnes que el sol·liciten, en els terminis corresponents, podran optar per l'Avaluació única. Aquesta Avaluació serà mitjançant l'assistència als exàmens teòric i pràctic en la primera convocatòria, en les dates oficials destinades als mateixos, i amb les mateixes normes de puntuació indicades per a la resta dels alumnes


Xavi Foj puja al podi del Dakar 2014 | Viu Molins de Rei\nEl pilot molinenc acaba tercer de la seva categoria en una edició més que accidentada. L’equip Foj Motorsport Coopertires queda molt lluny dels dos pilots de l’equip Toyota Japó i no pot revalidar el títol però finalment aconsegueix superar totes les dificultats i arribar al final de l’aventura.\nXavi Foj celebrant la tercera posició al podi de Valparaíso // Foj Motorsport Coopertires\nXavi Foj no ha pogut revalidar per tercera vegada consecutiva el títol de la categoria de cotxes de sèrie del Dakar. El molinenc no va tenir la seva millor actuació, patint problemes de tot tipus des del primer dia i els seus principals rivals, l’equip Autobody Toyota Japó, va fer una cursa gairebé perfecte. No hi ha haver res a fer. La tercera plaça aconseguida al final de la competició no es pot considerar un fracàs en absolut. És més aviat la situació normal d’un equip, el Foj Motorsport Coopertires, lluitant contra un altre amb molt més recursos econòmics. El que no era normal era el que va passar al 2012 i al 2013, quan Foj els va poder superar i fer-se amb la victòria final del ral·li més dur del món.\nEl Dakar 2014 va tenir un abans i un després de la cinquena etapa, quan fins i tot l’equip de comunicació de Xavi Foj va donar la cursa per acabada i va informar que el molinenc abandonava. Després de sis hores aturats al desert, el copilot, Nacho Santamaría, va trobar un connector gairebé per casualitat i va poder arreglar el cotxe. El temps perdut camí de Tucuman els va apartar definitivament de la lluita per la general de la T2 però el cert és que en cas de no patir aquell accident tampoc haguessin tingut opcions de victòria. Més de 13 hores respecte el primer, Jun Mitsuhashi, i 12 respecte el segon, Nicolas Gibon, en són la prova.\nI és que l’edició mes dura de totes les disputades a Sud-Amèrica va ser molt accidentada per a Xavi Foj. Després d’una primera etapa de tràmit a la terra del genis, Foj i Santamaría ja van bolcar el cotxe a la segona segona etapa. Es produïen així els primers danys en el cotxe. A la tercera es quedaven sense frens a l’Aconcagua, perdent més de 20 minuts respecte els rivals i fent patir encara més a la mecànica. El dia més dur va ser el quart, on, literalment, a l’arquitecte aventurer li va passar de tot i més. Des de trencar una roda fins a quedar-se estancat al fesh-fesh.\nUn cop superada la fatídica cinquena etapa l’objectiu va canviar, passant a ser el podi final a Valparaíso. Abans del dia de descans, Foj i Santamaría van fer una demostració de coratge al gairebé guanyar la sisena etapa. Es tractava d’atrapar Alejandro Yacopini i van retallar-li 27 minuts camí de Salta i van quedar-se a menys d’una hora de l’argentí al arribar a Xile. Les opcions de podi eren evidents.\nA les dunes d’Iquique van tornar a aparèixer problemes mecànics però ja res aturaria Foj. L’assalt final al podi va ser al desert d’Atacama i, a partir d’aquí, el molinenc va poder respirar consolidant la tercera plaça entre Antofagasta i El Salvador per superar un últim accident a la penúltima etapa. Va cloure el Dakar fent honor a l’esperit d’aquesta cursa a l’última etapa. Foj va ajudar Frederic Chavigny, qui havia patit un greu accident, perdent molt de temps. Un home que ha vist com es moria un motorista a les seves mans oblida el sentit competitiu quan és necessari.\nÉs el sisè podi consecutiu pel pilot espanyol amb més participacions en aquesta competició. “Mai havia fet un Dakar amb un terreny tant trencat, fet que ha produït que els cotxes patissin molt”, ha assegurat Foj un cop acabada la cursa. El molinenc ha definirtaquesta edició del ral·li com “molt dura i sense cap descans” tot i que ha assegurat que no es van fer “coses diferents a les d’altres edicions”. Era la quarta edició consecutiva del mateix cotxe, el Toyota Land Cruiser, que ja acumula molts quilòmetres al seu motor. Ara l’objectiu és trobar suports econòmics per, de cara a l’any vinent, intentar organitzar un projecte competitiu que pugui tornar a fer somiar amb la victòria.\nFoj superant una de les baixades de l’etapa // Foj Motorsport Coopertires\nFoj superant l’onzena etapa // Foj Motorsport Coopertires\nXavi Foj superant una duna // Foj Motorsport Coopertires\nFoj camí de les dunes d’Iquique // Foj Motorsport Coopertires\nFoj supera un dels revolts de la setena etapa del Dakar // Foj Motorsport Coopertires\nL’aventura de Foj només ha durat 5 etapes // Foj Motorsport Coopertires\nFoj superant una de les grans esplanades on, els més valents, aprofitaven per avançar // Foj Motorsport Coopertires\nXavi Foj va superar una complicada etapa 3 // Foj Motorsport Coopertires\nAquest és l’aspecte del cotxe de Foj després de la segona etapa // Foj Motorsport Coopertires\nFoj va patir el primer ensurt a la segona etapa // Foj Motorsport Coopertires\nXavi Foj lluitarà per revalidar el títol // Foj Motorsport Coopertires\nEtiquetes:Alejandro Yacopini Dakar Dakar 2014 Foj Motorsport Coopertires Jun Mitsuhashi Nicolas Gibon Xavi Foj\n2 comments for “Xavi Foj puja al podi del Dakar 2014”\nPingback: Xavi Foj canviarà de categoria en el Dakar 2015 | Viu Molins de Rei\nPingback: Xavi Foj comença el seu 25è Dakar | Viu Molins de Rei


L'exhumació de Franco demostra que el franquisme no ha mort\nLa "mudança" de les restes de Franco, demostra que el franquisme encara no està mort i que perviu en el Règim del 78.\ndivendres 25 d’octubre de 2019| edició del dia\nAquest 24 d’octubre Franco ha fet el seu “segon viatge” de mort. No obstant això, el franquisme no ha mort. El franquisme perviu en les institucions d’un règim que es diu democràcia, encara que no ho és. Prova d’això és la virulenta reacció del Règim del 78 contra el poble català i la sentència coneguda uns pocs dies enrere (encara que semblin mesos). I, les múltiples condemnes que limiten extremadament la llibertat d’expressió i opinió.\nAnunciat per tot enlloc, el PSOE de Sánchez pretén ocultar la situació política a Catalunya movent el cadàver del dictador i veure si d’aquesta manera guanya més vots el 10N. Una acció que ja va servir per al 28A i que no se sap si podrà tornar a explotar en aquestes segones eleccions. El PSOE porta molts anys realitzant mesures estètiques per a realitzar després programes econòmics a favor de l’Ibex35. Felipe González i Rodríguez Zapatero són els mestres de Pedro Sánchez.\nMolts mitjans de difusió han realitzat programes especials per a mostrar com han tret al dictador del Valle de los Caidos. Fins i tot molts mitjans d’altres països. Però és necessari recordar que la seva tomba i tot el complex van ser construïts amb treball esclau dels republicans presos per la dictadura. Molts d’ells van morir construint la vall. Aquest monument servia a la dictadura per a recordar la victòria feixista.\nAra, el PSOE i altres forces pretenen rescatar el Valle com un lloc de concòrdia entre tots dos bàndols. Així suavitzen que “un d’aquests bàndols” va comptar amb suport de potències estrangeres per a massacrar a l’exèrcit republicà i que va tenir una dictadura de 40 anys exercint una violència d’estat descontrolada contra la dissidència política. Prova d’això és que Espanya és el segon país amb més desapareguts i amb la impossibilitat d’inhumar les restes que jeuen en les cunetes.\nI, la qual cosa és pitjor encara, tracten d’ocultar que el franquisme no ha mort. Encara perviu en les institucions d’aquesta “democràcia” blindada i per a rics. Gràcies als Pactes de la Moncloa que van ser patrocinats pel PSOE i el PCE al costat del franquisme “reformista”, les institucions més importants del règim franquista van passar intactes de la dictadura a la “democràcia”. Això és alguna cosa que tots els mitjans de difusió no comptaran.\nDe res serveix esmentar la litúrgia que, entre el PSOE, el Suprem i la família Franco, van acordar per a portar les restes del dictador a un altre pou. D’això, el menys important, donen compte els grans mitjans de difusió. El que val la pena és parlar de com la dictadura franquista continua viva i per què, ja que així és més fàcil acabar amb ella i el Règim del 78 que la preserva.\nEspanyols, el franquisme encara no ha mort\nEn primer lloc, la dictadura perviu en el Cap d’Estat. Ni més ni menys. El Rei Joan Carles I va ser nomenat per Franco com a successor i confirmat per les Corts franquistes. El dictador va restaurar la monarquia i els Pactes de la Moncloa la van confirmar realitzant un enorme xantatge als treballadors i tots els pobles de l’Estat: o empasseu la Constitució o anem a una altra guerra civil. Sobre la base d’aquesta amenaça el Franquisme va col·locar al seu millor agent en el cim d’aquesta “democràcia”. Gràcies a aquesta “democràcia” Juan Carlos va forjar una fortuna d’origen desconegut i va participar en el 23F. I en la tardor de 2017, el “Rei preparat”, Felip VI, va fer el seu discurs del "Per ells", donant suport a la repressió als catalans que van votar el 1O.\nPerò no és l’única cosa que va passar incòlume de la dictadura a la “democràcia”. El Poder judicial també. 10 dels 16 jutges del Tribunal d’Ordre Públic franquista van ascendir al Tribunal Suprem o l’Audiència Nacional. La gran majoria de la justícia franquista es “va vestir” amb… valors democràtics! Sembla un miracle del senyor (o els senyors que van signar el Pacte de la Moncloa). Aquesta justícia és la que va dictar la sentència contra els líders independentistes (però no és franquista!). I, també és la mateixa “justícia” que es nega a anul·lar els “judicis” i sentències realitzats durant la dictadura com el de Lluís Companys, Joan Peiró o Miguel Hernández, tan sols per nomenar els casos famosos.\nTres botons de mostra basten per a il·lustrar la “conversió exprés”. José de Hijas Palacios va passar directament del Tribunal d’Ordre Públic (TOP) franquista al Tribunal Suprem en el qual es va jubilar en 1984. Francisco Pera Verdaguer va passar de magistrat de l’Alt Tribunal en el franquisme a president de la Sala Tercera del Tribunal Suprem i va acabar en el Consell General del Poder Judicial (CGPJ). Adolfo de Miguel Garcilópez va passar del Tribunal Suprem del franquisme a president de la Sala Segona penal del Tribunal Suprem.\nDe manera immaculada també ha passat la transició l’exèrcit. Les forces que van impulsar la mal anomenada Transició expliquen el conte de la democratització de les Forces armades i la seva modernització. L’exèrcit va aconseguir la Llei d’Amnistia, un tallafoc contra els assassinats i tortures del franquisme. Això va preservar a tot l’alt comandament franquista i monàrquic. Prova d’això va ser el cop d’estat del 23F encapçalat pels exgenerales Milans de Bosch i Armada; i, també el manifest contra l’exhumació del cadàver del dictador signat per més de 600 militars retirats que van exercir màximes responsabilitats en les forces armades.\nLes forces de seguretat també van ser intocables. La “Transició” també va democratitzar a torturadors que provenien del franquisme. Uns pocs van tenir casos judicials, però continuen lliures i cobrant de les arques públiques. El més famós és el d’Antonio González Pacheco (Billy el Niño). O el cas de Benjamín Solsona a València que en 1980 va ser nomenat Cap Superior de policia a Bilbao. També serveix per a il·lustrar el de Pascual Honrado que va obtenir la Creu del Mèrit i va ser readmès en la policia en 1977. I, molts casos més, tots sense jutjar.\nUna altra “anomalia” d’aquesta "grandiosa democràcia" és la Fundació Francisco Franco. Una Fundació que reivindica l’obra de la dictadura i viu gràcies a subvencions públiques milionàries d’una “democràcia”. Qui podria imaginar-se una cosa així amb Hitler o Mussolini? A aquesta Fundació se li ha permès la “custòdia” de documents que pertanyen a l’Estat espanyol (què hi haurà en aquests documents?), mentre canta lloes al dictador. Si això no és connivència de la democràcia i la dictadura, què és?\nEl que aquesta democràcia no explica (ni investiga) és com Franco i la seva família es van tornar milionaris a base a mètodes repressius i mafiosos. En els primers quatre anys de guerra civil, segons l’historiador Ángel Viñas, Franco havia acumulat una fortuna de gairebé 400 milions d’euros. Havia crescut gràcies a les ajudes econòmiques que donaven a les forces feixistes. I, després des del mateix estat no se sap quant haurà robat (“regals” com el Pazo de Meiras, dels pressupostos públics, etc.). Però, això és així perquè aquesta “democràcia” no ho ha investigat.\nLes empreses que conformen l’IBEX35 han acollit a molts ministres franquistes. L’investigador Lluc Salellas explica: “vaig investigar les vides dels últims 50 ministres de Franco i vaig trobar que cap va ser degradat per la democràcia. A l’inrevés, la meitat van anar a parar als consells d’administració de les grans empreses, l’altra meitat a la política”. El cas paradigmàtic és el de Rodolfo Martín Villa, qui va ser ministre de governació quan la dictadura va matar a cinc manifestants a Vitòria i després va acabar sent conseller d’Endesa i president de Sogecable.\nEn síntesi, el PSOE mou els ossos podrits del dictador per a ocultar que la “Transició modèlica” ho va ser per al Rei i la seva família, cada vegada més rica; per als policies, militars i els jutges sustentacions d’aquesta democràcia per a rics i amnistiats; per als Franc que són mil milionaris gràcies a la dictadura i democràcia; per a les empreses i empresaris de l’IBEX35 que s’han continuat lucrant en dictadura i democràcia, i per a la “casta política” addicta al Règim. Però no per als treballadors i els pobles de tot l’Estat.\nMentre el PSOE pretén preservar-se per a aprofundir els trets més bonapartistes del Règim espanyol i defensar els negocis de l’IBEX, i l’esquerra neo-reformista se subordina a les seves “regles de joc”, és necessària una esquerra militant dels treballadors, les dones i la joventut que lluita contra la regressió centralista i antipopular; una esquerra que reconegui la diversitat nacional i permeti que es pugui realitzar el dret d’autodeterminació, que es proposi resoldre els problemes de l’atur, la precarietat laboral i la pobresa afectant els interessos dels capitalistes, que lluiti per l’obertura de processos constituents mitjançant la mobilització obrera i popular sobre les ruïnes d’aquest règim decadent.\nFranquisme / Política Estat espanyol / Règim del ’78 / Pedro Sánchez / Francisco Franco / Partido Socialista Obrero Español (PSOE)


Castellbisbal instal·la vuit desfibril·ladors a l’espai públic\nUn desfibril·lador com aquest s'instal·larà en diferents punts del municipi\nEl Ple del mes de maig va aprovar una modificació pressupostària que permetrà la compra dels desfibril·ladors de forma immediata\nUn desfibril·lador com aquest s’instal·larà en diferents punts del municipi | DEA\nL’Ajuntament de Castellbisbal ha decidit avançar la compra i la instal·lació dels vuit desfibril·ladors (DEA) que estava previst adquirir, de forma progressiva, entre el 2017 i el 2019. La previsió actual és que tots els aparells entrin en funcionament en les properes setmanes.\nEl compromís d’adquirir els DEA es va adoptar en el Ple del mes de gener i el fet que tots els grups polítics coincidissin en la importància d’instal·lar-los al més aviat possible i, a poder ser, sense haver d’esperar al 2019, ha facilitat que s’hagin fet els tràmits necessaris per fer la compra i la instal·lació dels vuit desfibril·ladors aquest 2017.\nEls nous DEA es distribuiran al nucli urbà i, per primera vegada, se n’instal·laran a les urbanitzacions. La ubicació dels aparells s’ha fet seguint criteris tècnics d’afluència de persones a la zona i tenint en compte que és molt important que es trobin en llocs visibles i fàcils de recordar.\nEn tots els casos, seran desfibril·ladors instal·lats en equipaments municipals i accessibles perquè qualsevol persona pugui utilitzar-los en cas d’emergència. A més, tots ells estaran connectats a Internet i en cas que l’urna que els conté sigui oberta s’avisarà, de forma immediata, a la Policia Local perquè es puguin activar totes les mesures d’emergència necessàries.\nEls nous DEA s’afegiran als sis que actualment ja estan en funcionament a Castellbisbal i d’aquesta manera s’aconseguirà que Castellbisbal sigui un municipi cardioprotegit , tal com s’estableix en la declaració aprovada al mes de gener.


Aitana Ferrer: Desprès de l'estrena...\nBé, i passats uns dies de l'estrena de CANTS DE LA MEDITERRÀNIA, vull demanar un fort aplaudiment per a tots els membres de la Banda de La Unió Sueca per el treball, l'esforç, el valor i la il·lusió que han posat en aquest concert i més que res per gaudir i il·lusionar-se amb mi i els Quaranta Maula amb la nosta música.\nSabeu que hi ha moments a les nostres vides que per molt de temps que passe no pots oblidar-los i l'emoció que vaig sentir el dissabte va ser tan gran que no crec que puga oblidar mai eixe dia. El dissabte, tots els que hi erem al Centre Brenat i Baldoví de Sueca vam començar a somiar en un espectacle amb música i poesía d'arrel valenciana que ens agradaría poder dur a cada poble del nostre territori.\nEnric Murillo Arce, César Murillo Arce i José Àngel Murillo Arce van composar i arranjar unes obres fantàstiques que ens van envoltar d'aire mediterràni, d'esperança...al llarg del concert, sempre amb la col·laboració i el gran treball del nostre amic Daniel Flors.\nTot va sonar amb l'ajuda de SM So, Santism Ameck i Miquel que ens acompanyen allà on anem. I com no, al nostre road manager Ricard Prats Vallés per ser sempre tan atent i aconseguir estar en tots els llocs al mateix temps, jejeje.\nI ara vos preguntareu...i tot açò "pa qué"?. "Pa que" o per tots vosaltres, tots els que ens escolteu en algún moment de la vostra vida, tots els que vareu estar amb nosaltes a l'estrena i tots els que estareu a les darreres representacions. Per el record de les vostres cares emocionades, de les vostres mirades, dels vostres aplaudiments i el vostre respete. GRÀCIES!\nPublicado por Aitana Ferrer en 1:46


Coneix-nos: Anna Comet - AMTTE\n- Coneix-nos: Anna Comet\nConeix-nos: Anna Comet\nAmtté on 30 d'octubre de 2020\nL’Anna és la cofundadora d’Amtté juntament amb en Marc Pujol. Els dos son l’ànima del projecte per reflecteix la seva filosfia de vida i hi creuen cegament. L’Anna és esportista professional d’Alt Nivell i és la responsable de la branca d’activitat física de l’empresa.\n“M’agrada notar la il·lusió de les persones quan s’adonen que els canvis son possibles.”\nUs deixem amb ella perquè en conegueu una mica més.\nAnna, deixant de banda l’àmbit laboral, quina és la teva relació amb l’esport a nivell més personal?\nCompeteixo des que tinc 6 anys d’edat. Primer l’esport era un joc, un lloc on fer amics, on sociabilitzar-me, actualment he pogut complir un dels meus grans somnis des de nena que és ser esportista d’elit en curses de muntanya. L’esport és la meva vida, la meva filosofia i la meva forma d’entendre el que m’envolta.\nApassionada, equilibrada i extremandament constant amb allò que m’interessa.\nUn llibre: Un sac de caniques de Soseph Joffo\nUna pel·lícula: Viven\nUn personatge: Sempre m’ha costat trobar una única figura. Crec que hi ha moltes persones de qui aprendre tant pel que tenen de bo com de dolent.\nEl bobsley tot i que ser que passaria una mica de por…\nAgafar una persona que no té massa clar per què ha de fer activitat física o menjar de forma saludable i anar veient com, mica en mica, sense forçar la situació, ho va integrant en el seu dia a dia i en les seves rutines. Veure com va prenent compromisos amb ell mateix i amb la seva salut, com troba nous objectius que mai abans s’havia plantejat i, sobretot, veure-ho a la seva cara i a la seva mirada. Notar la il·lusió de sentir que els canvis son possibles.\nNo puc entendre la vida sense l’esport. No cal parlar d’esport d’alt rendiment, tot al contrari, aquest no és salut. Em costa molt entendre com una persona es passa el dia asseguda en una cadira i que en cap moment del dia necessiti moure’s. L’activitat física ajuda a sociabilitzar, a millorar l’autoestima, les motivacions, el tracte amb els demés, ens ajuda a estar alegres i positius. Però és una cosa que per més que expliquem, si no es prova en pròpia carn, és molt complicat d’entendre.\nTècnic Esportiu en esquí alpí nivell II\nTècnic Esportiu en muntanya nivell I\nTitulació Europea en Entrenament Personal\nTitulació Europea específica en treball de força\nLlicenciada en Traducció i Interpretació per la UVic\nLlicenciada en Periodisme per la UVic\nEsportista d’Alt Nivell des de 2017\nEsportista Professional des de 2014\nCompeticions internacionals des de 1994\nEntrenadora d’esquí alpí de competició\nEntrenadora personal d’atletes\nExperiència en activitat física amb grups de diferents nivells i edats


Concentració ‘L’educació ens dignifica. Si al valencià’ | AMPA PARE CATALÀ\nConcentració ‘L’educació ens dignifica. Si al valencià’\n16 febrer, 2018 / Ampa Pare Català\nEscola valenciana convoca una concentració per l’educació el proper dissabte 17 de febrer a les 17h a la Plaça de la Mare de Déu de València.\nLa concentració de caire lúdico-festiva comptarà amb la presència d’entitats de cultura popular com ara Muixerangues, colles de dolçaines i tabals, gegants i cabuts i d’altres.\nVos deixem el manifest per a que vos mantingau informats ;).\nEls oficis que hi ha a l’educació no són oficis rutinaris. Els i les professionals que s’hi dediquen s’han format per intervindre en processos i experiències associades a la creació de coneixements que trenquen els motles habituals. L’educació és un escenari en constant transformació on interactuen persones i circumstàncies vitals constitutius de projectes de vida. L’educació s’enfronta dia a dia a reptes que una vegada superats obrin les portes del futur. Per això mateix, la renovació pedagògica és tan important per afrontar-los. Per tant, la formació continua d’aquests professionals educatius no s’ha d’aturar en l’adquisició de coneixements acadèmics. La seua formació també ha de cultivar la vocació per l’ofici d’educar i unes competències específiques. Per sort, aquestes expectatives són compartides per totes les entitats sensibles a les realitats educatives existents, inclosos les AMPA i els col·lectius d’estudiants.\nEn l’actualitat, però, el món educatiu i les tasques que desenvolupen les comunitats educatives s’han vist qüestionats en alguns mitjans de comunicació que es fan ressò d’una campanya de desprestigi orquestrada amb intencions electoralistes. Escola Valenciana creu que cometen una gran irresponsabilitat atacant un dels pilars mestres de la nostra societat. Als seus arguments no fan servir raonaments pedagògics ni científics. Únicament pretenen fer trontollar el prestigi social i la llarga trajectòria d’èxit d’unes comunitats educatives que ajuden a construir el futur de generacions de xiquets i xiquetes. Aquesta construcció s’està fent amb treball en equip, amb convivència participativa i democràtica, amb grans dosis d’implicació i un rumb compartit gràcies a un debat pedagògic constant.\nEscola Valenciana sap massa bé quina línia de flotació volen torpedinar, però les comunitats educatives no poden permetre que el vaixell de l’educació encalle. Proven de destruir aquest model d’educació que s’alimenta de la solidaritat i de la igualtat, de l’educació en valors socials, de l’educació que atén la diversitat, de l’educació científica i experimental. Disparen cap a l’educació que germina amb el debat del pensament lliure, contra l’educació inclusiva. Volen destrossar la coeducació que tant trobem a faltar al nostre entorn. En definitiva, desitgen dinamitar el consens nascut del teixit social que envolta les comunitats educatives i que han escollit democràticament el model d’ensenyament plurilingüe en què el valencià hi és la llengua vehicular, amb distints nivells d’aplicació.\nAquest model, el model d’Escola Valenciana, és el model educatiu hereu dels moviments de renovació pedagògica, un model plurilingüe on el valencià és la llavor d’aprenentatge d’altres llengües, a partir de les metodologies lingüístiques que han esdevingut els fonaments, des de fa dècades d’un model d’èxit, sobretot des del 1983, any de la publicació de la Llei d’Ús i Ensenyament en Valencià. Un model específic que s’inspira en les recomanacions del Consell d’Europa i en la Carta Europea de les Llengües.\nPer això, Escola Valenciana vol expressar amb aquest manifest el seu suport davant de qualsevol tipus d’agressió cap a les persones i professionals que formen la comunitat educativa i la seua condemna a l’assetjament mediàtic que pateixen, per mitjà d’acusacions infundades o d’incitació a l’odi i a la intransigència. Siguem conscients que les víctimes principals d’aquesta situació són i seran les nostres filles i fills. De vegades, l’excusa és un audiovisual; de vegades, un llibre; de vegades, un mapa…\nDavant d’aquesta irracionalitat, Escola Valenciana creu que s’ha de tindre en compte que vivim en un territori d’una gran diversitat, que posseeix un patrimoni cultural i lingüístic compartit que ha d’estar present a les aules per constituir el model d’ensenyament plurilingüe i multicultural. Ha de ser un model obert a una convivència entre comunitats lingüístiques que accepte la nostra diversitat i elimine fronteres interiors, basada en la construcció social de la igualtat lingüística.\nLes persones i les entitats, com Escola Valenciana, que treballem des de fa dècades per una educació de qualitat, inclusiva, democràticament participativa, arrelada al medi, integral, científica, per a tots i totes i en valencià, continuarem treballant amb la mateixa força i il·lusió, perquè, a fi de comptes, treballem per la transcendència social de l’ofici d’educar.\nPer la dignitat de les xiquetes i els xiquets, i pel seu dret a ser persones amb esperit crític, amb capacitat de pensar, d’investigar, d’experimentar i de traure conclusions, amb maduresa emocional i amb destreses socials.\nPer la dignitat de les famílies, el teixit viu de les comunitats educatives, que confien en els i les mestres per acompanyar-los en el camí de l’educació de les seues filles i els seus fills.\nPer la dignitat de l’ofici d’educar, un ofici complex, en contínua evolució i que respon a reptes continus, que requereix molt d’esforç, experiència i implicació. Un ofici sense motles, constructiu, humanitzador i emocionant, que necessita comptar amb el suport de qui exerceix responsabilitats polítiques i el reconeixement social de la seua tasca.\nPer la dignitat d’una societat que aspira a ser més lliure, més autocrítica, més habitable, i que aposta per un model d’educació que siga font inesgotable de creixement individual i col·lectiu i germen de la convivència ciutadana.\nPerquè l’educació ens dignifica. Sí al valencià.\n← La XXX Arribada del Moro Maclet creix amb Festimaclet al Solet, dissabte 17 de febrer de 2018.\nL’alumnat del Pare Català estrena un curt a l’HUMANFEST →


Diverses persones fent cua en una terrassa de rambla Catalunya, a Barcelona. // EFE - Marta Pérez\nActualitzada el 27-05-2020 07:24\n243 persones han donat positiu les últimes hores a Catalunya i fins al dia d’avui n’han mort 11.877 a causa de l’epidèmia. Són 29 en les últimes 24 hores, segons les dades que les funeràries fan arribar al Departament de Salut.\nEl Ministeri de Sanitat eleva a més de 27.000 les persones mortes per coronavirus a l’estat. Ha incorporat 283 morts més que ahir a l’informe diari. Segons el govern espanyol, s’estan reajustant les xifres dels últims dies que han anat aportant les comunitats.\n20 h - Els Mossos busquen un okupa de Barcelona denunciat per abusos sexuals. El noi, però, ho nega i ha presentat una querella per calúmnies.\n19.50 h - Baixa per primer cop el nombre de nous pensionistes a l’estat espanyol. Aquest mes de maig, se n’ha reduït la taxa un 32%. Els motius: l’alta mortalitat del coronavirus en edats avançades i el tancament de les oficines de la Seguretat Social.\n19.40 h - L’Institut Cervantes col·laborarà amb el Ramon Llull per a la promoció de la llengua i la cultura catalanes.\nEl Parlament atorgarà la Medalla d’Honor als professionals sanitaris\n19.20 h - Blanes ajorna per a l’any que ve el tradicional concurs de focs d’artifici per la situació sanitària.\n19 h - Salut diu que no els preocupa, ara per ara, l’increment de contagis detectat a la regió sanitària de Lleida.\n17.50 h - El govern espanyol ha decretat deu dies de dol oficial a tot l’estat pels morts pel covid-19, de manera que les banderes dels edificis oficials quedaran a mig pal a partir d’aquest dimecres i fins al divendres 5 de juny.\n17.20 h - J. K. Rowling, la creadora de Harry Potter , treu un llibre nou. Es tracta d’un conte de fades, titulat The Ickabog, i que publicarà per entregues gratis a través d’internet. La idea de l’autora és fer més fàcil el confinament als nens. Rowling ha explicat a les xarxes que tenia escrita la història des de feia 10 anys i que fins ara només l’havien escoltat els seus fills.\n16.55 h - El govern espanyol vol que la Unió Europea vagi obrint fronteres de manera gradual, en funció de la situació de la pandèmia a cada país.\n16.30 h - El Consell de Ministres d’avui també ha aprovat que els contagis i morts per covid-19 de professionals sanitaris es considerin com accidents de treball, independentment de la fase de la pandèmia en què es produís el contagi.\n15.30 h - Marlaska apuja els sous dels policies i guàrdies civils un 20% de mitjana.\n14.30 h - La Generalitat justifica que freni el desconfinament a la regió de Lleida pel possible rebrot que han detectat en diverses empreses i també en una festa d’aniversari amb una vintena de persones.\n14 h - Carles Puigdemont assegura que la figura d’un relator o mediador és imprescindible perquè la taula de diàleg amb el govern espanyol funcioni. L’expresident i ara eurodiputat diu que és la manera d’assegurar que no els passi el mateix que a Bildu amb la reforma laboral.\n13.20 h - Un 80% de les farmàcies han atès pacients amb símptomes de covid-19 durant el confinament. Ho diu un estudi de la Federació d’Associacions de Farmàcia. Pràcticament totes han estat obertes aquests dos mesos i han donat suport al sistema de salut en els moments més complicats.\n13.05 h - El Parlament atorgarà la Medalla d’Honor en la categoria d’or als professionals del sistema de salut de Catalunya. És la decisió que acaba de prendre la Mesa de la cambra. El Parlament creu que la tasca que han fet tots els professionals sanitaris amb la pandèmia del coronavirus ha estat essencial i per això els atorgaran aquesta distinció.\n13 h - El responsable del compte de Twitter @CoronaDades es posa les mans al cap pel ball de xifres que hi ha aquests dies entre les diferents administracions. En Carles, l’impulsor d’aquest perfil, fa un seguiment exhaustiu i diari de les dades de morts i infeccions per covid-19 des del principi de la pandèmia. En una entrevista a El món a RAC1, aquest economista de Terrassa, a més, està convençut que hi ha d’haver més morts dels que s’han comunicat oficialment.\n12.10 h - Des del CAP les Hortes del barri del Poble-sec de Barcelona confirmen a RAC1 que pràcticament ja no els arriben casos de coronavirus. Han fet una enquesta entre els pacients que demostra que la feina feta durant l’epidèmia ha evitat un 69% de visites a les urgències dels hospitals.\nForn diu a ‘El món a RAC1’ que Marlaska destitueix De los Cobos “només perquè s’ha vist atacat”\n12.05 h - Recupera el comentari de Toni Muñoz a El món a RAC1 sobre la destitució de De los Cobos: “La paraula de De los Cobos”\n12 h - Recupera el comentari d’Anna Gómez a El món a RAC1 sobre la situació de Lleida: “Consejos vendo... que para mí no tengo”\nSalut no veu indicis d’un rebrot de l’epidèmia en cap regió sanitària de Catalunya\n10.35 h - La despesa en pensions registra la primera caiguda mensual pel coronavirus. La nòmina de les pensions contributives de la Seguretat Social va ascendir fins als 9.852,78 milions d’euros l’1 de maig, que suposa una caiguda mensual del 0,27%, el primer retrocés de la sèrie a causa del descens del nombre d'altes i a l’increment de les baixes pels efectes del coronavirus.\n10.24 h - Recupera el davantal de Jordi Basté a El món a RAC1: “Coronel”\n10.22 h - Segueix l’entrevista al responsable del compte de Twitter @CoronaDades a El món a RAC1.\n9.55 h - El trànsit de dilluns a l’àrea metropolitana de Barcelona es manté un 35% més baix que un dia normal. Hi van circular 597.058 vehicles, enfront dels 911.613 del 9 de març, segons dades del Servei Català de Trànsit. En concret, en les 24 hores van circular 597.058 vehicles, quan el dilluns 9 de març, abans del confinament, ho van fer en la mateixa franja horària 911.613. Els percentatges de descens cada cop es van reduint més conforme avancen els dies.\nRecupera aquí: “Cinc consells per ajudar el col·lectiu sanitari a recuperar el bon to físic”\n9.42 h - González Laya, sobre la destitució de Pérez de los Cobos, en declaracions a la Ser: “Els ministres són respectuosos amb la tasca de la justícia”. La ministra d’Exteriors defensa el ball de xifres de Sanitat i diu que el nou sistema busca més rigor.\n9.30 h - La xifra de negoci empresarial cau un 19,3% al març a Espanya. Els descensos més forts són als serveis no financers (-23%) i al comerç (-20,9%).\n9.23 h - Cal preocupar-se pel repunt de contagis a Lleida? En parlem a El món a RAC1.\n9.16 h - Els contagis de coronavirus a l’aire lliure són molt poc freqüents . Dos estudis, a la Xina i al Japó, ratifiquen el que ja havien explicat aquí alguns especialistes.\n8.52 h - Grande-Marlaska hauria destituït Pérez de los Cobos per un informe sobre l’inici de la pandèmia . El document, elaborat per la Guàrdia Civil, atribueix la responsabilitat dels contagis al delegat del govern espanyol a Madrid i al director del Centre d’Alertes Sanitàries, Fernando Simón.\n8.14 h - Catalunya concentra gairebé la meitat dels assaigs clínics del covid-19 a l’estat.\nCatalunya concentra gairebé la meitat dels assaigs clínics sobre el covid-19 que s’estan fent a l’estat. Segons dades recollides per Biocat a través del portal Clinicaltrials.gov, a Catalunya s’estan fent 39 estudis per combatre el coronavirus, un 48,8% sobre el total en l’àmbit estatal (a Espanya hi havia un total de 80 assaigs clínics actius fins al 20 de maig).\nEls únics països que superen a Catalunya pel que fa al nombre d’estudis per combatre el coronavirus són França (259 actius), Itàlia (93), el Regne Unit (63) i Alemanya (51). Just per sota del territori català apareixen països com Dinamarca (29), Polònia (16), Suècia (15) i Noruega (14).\n7.55 h - El Departament de Salut atura momentàniament el desconfinament a la regió sanitària de les terres de Lleida després de detectar-hi un augment de casos de coronavirus. Dilluns vinent les terres de Ponent, les comarques gironines i la Catalunya Central farà dues setmanes que estan en fase 1, però la Generalitat no demanarà que l’àrea de Lleida passi a la fase següent.\nEls dermatòlegs alerten que la possibilitat de cremar-se pel sol és més alta que els altres anys. Expliquen que és molt important rentar-se bé la cara abans i després de posar-se la mascareta.\n7.50 h - Andorra es desconfinarà totalment dilluns que ve. A partir de l’1 de juny podran obrir bars, restaurants, comerços i concessionaris. També els equipaments esportius i els museus, les galeries d’art i els cinemes, així com les escoles, que podran acollir els alumnes de menys de 14 anys.\nEl mateix dia, el govern andorrà preveu aixecar les restriccions d’entrada de turistes al país. Ara estudia en quines condicions podran entrar-hi. Tot això és possible per la tendència a la baixa dels casos de coronavirus i l’absència de rebrots. Abans, divendres s’eliminaran les franges horàries per poder fer esport.\n26-05-2020 07:57 COVID-19\nSanitat elimina gairebé 2.000 morts del balanç de víctimes per coronavirus\n26-05-2020 06:54 DESESCALADA\nSalut atura el desconfinament de Lleida després d’un augment de casos de coronavirus


Sánchez estudia nomenar Iceta ministre de Política Territorial - El triangle\nSánchez estudia nomenar Iceta ministre de Política Territorial\nCarolina Darias, actual ministra de la cartera que ocuparia el primer secretari del PSC, podria rellevar Illa a Sanitat\nLa candidatura de Salvador Illa per encapçalar la llista socialista a les eleccions catalanes implica la seva sortida com a titular del ministeri de Sanitat, la qual cosa obliga a un reajustament en el govern que Pedro Sánchez ja està estudiant. Així, segons publica La Vanguardia, el president del govern espanyola sospesa situar el líder del PSC Miquel Iceta com a nou ministre de Política Territorial, i al seu torn col·locar a l’actual titular d’aquesta cartera, Carolina Darias, com a ministra de Sanitat en substitució d’Illa.\nSánchez ja va intentar en el primer mandat, sense èxit, situar Iceta com a president del Senat. En aquell moment, Esquerra ho va impedir. Ara, el president espanyol aprofitaria la crisi de govern per nomenar el veterà polític català com a ministre de Política Territorial. Un lloc que seria clau per al procés de diàleg obert pel president de govern amb la Generalitat, sobre el conflicte polític a Catalunya, de moment en suspens fins al 14-F.\nEl PSC mantindria així la seva cadira al Consell de Ministres, amb una figura de gran pes polític com Iceta i amb un paper molt destacat per abordar aquest procés de diàleg i negociació amb el qual Sánchez vol enterrar definitivament el procés independentista a Catalunya després d’una dècada de confrontació.\nD’altra banda, l’actual presidenta del Congrés, la socialista catalana Meritxell Batet, ja va assumir la cartera de Política Territorial en el primer govern de Sánchez, el juny de 2018.\nMiquel Iceta, Pedro Sánchez, PSC, Salvador Illa\nPrevIceta creu que amb Illa el PSC pot guanyar les eleccions del 14-F\nSalvador Illa: “Estic preparat per presidir Catalunya”


Passamà - Viquipèdia, l'enciclopèdia lliure\nPassamà de fusta\nPassamà metàl·lic de pared\nUn passamà és un accessori semblant a un petit raïl, dissenyat per ser agafat amb la mà i proporcionar estabilitat o suport a les persones. És un element de subjecció i guia per a les mans a una alçada adequada per ser agafat pels usuaris. Els passamans generalment estan dissenyats en forma de varetes, petits raïls o llistons. Els materials més comuns són: metall, fusta, materials a base de fusta o plàstic. Els passamans es fan servir com ajuda per pujar o baixar escales fins i tot en escales mecàniques per evitar caigudes. Poden estar suportats per algun tipus de post (balustre) formant la part superior d'una barana (barana) o bé muntats directament a la paret.\n3 Passamans a les escales\n4 Barres de suport i anses de seguretat\n6 Normes ADA\n6.1 Requisits per a les d'adults\n6.2 Requisits per a les de nens\nEl passamà més antic conegut va ser descobert per l'arqueòleg francès Pierre St. Jamaine en unes ruïnes assíries al sud de l'Iraq a la ciutat estat de Nippur.\nEls passamans sovint s'associen amb escales. Si la llei prescriu on i quants passamans d'una escala depèn del nombre de graons (inclinació), de l'ample de les escales i del propòsit de l'estructura respectiva. Hi diferents regulacions de construcció a nivell estatal apart d'altres regulacions especials de construcció, que de vegades requereixen passamans de doble cara, especialment pels hospitals i llars d'avis, en escoles i llars d'infants, en llocs de venda i reunió, en hotels i restaurants, etc.\nLa llei prescriu una barana "fixa", de manera que els passamans fets de corda, són només un adorn, ja que poden cedir causant una caiguda. Els passamans han de ser tan arrodonits com sigui possible i tenir un diàmetre de 30 a 45 mm. Han de ser continus i han de continuar més enllà del primer i últim esglaó. Per als passamans de fusta rodons, la norma VOB / DIN 18334 especifica un diàmetre mínim de 48 mm o, alternativament, una secció transversal rectangular d'almenys 40 × 60 mm.\nPassamans a les escales[modifica]\nEn edificis d'accés públic, es requereixen passamans en ambdós costats de les escales per garantir una subjecció segura en tots dos costats. Aquesta disposició també s'aplica als edificis llistats, ja que la jurisprudència col·loca la seguretat dels usuaris per sobre de la protecció dels monuments històrics. A les regulacions estatals de construcció dels estats federals individuals, sovint es requereixen passamans bilaterals per a totes les escales i escales mecàniques. Fins i tot en els habitatges, si no es pot accedir contínuament a més de dos apartaments, es necessiten passamans a banda i banda de les escales per a la seguretat de les persones grans o discapacitades.\nEl passamans de paret poden ubicar-se en l'ample de l'escala utilitzable. Les normes diuen com s'han de ser els passamans: a Alemanya les normes DIN, a Suïssa les normes SIA ia Àustria les normes ÖNORM. Els passamans de paret, als dos costats, en el cas de passamans d'escala, han de contrastar amb la pared, perquè es vegin bé. Han de ser de secció rodona a ovalada, aproximadament 30-45 mm, han de ser segurs. Han de col·locar-se, fins i tot davant finestres i obertures de paret, contínuament a una alçada de 80 cm a 100 cm i han d'estar almenys 30 cm per sobre del primer i últim esglaó, amb elements tangibles i contrastants, indicant el principi i el final del passamà.\nBarres de suport i anses de seguretat[modifica]\nEls articles similars no coberts en aquest article inclouen Barra de suport pels bany, que ajuden a prevenir caigudes en sols relliscosos i humits, o anses de seguretat, utilitzades, per exemple, en les cuines embarcades en vaixells o avions, o les que serveixen com ajudes en un assaig de ballet. També les que s'instal·len en Baranes i balustrades per evitar caigudes les persones en zones perilloses.\nPassamans amb perfil d'Omega\nLa resistència d'un passamans varia en funció d'on està col·locat:\nEstadi: 1700 N / ml.\nEdifici amb accés al públic: 1000 N / ml.\n400 N / ml si té més de 3,25 metres de llarg.\n1300 N / ml si té menys de 3,25 metres de llarg.\nCobertes no accessibles al públic i instal·lacions industrials: 300 N / ml.\nRequisits per a les d'adults[modifica]\nLa part superior de les superfícies d'unió dels passamans ha de tenir un mínim de 34 polzades (865 mm) i un màxim de 38 polzades (965 mm) verticalment sobre les superfícies per caminar, els graons de les escales i les superfícies de la rampa . Els passamans han d'estar a una alçada constant sobre les superfícies per caminar, els graons de les escales i les superfícies de les rampes.\nRequisits per a les de nens[modifica]\nQuan els nens són els principals usuaris en un edifici o instal·lació (per exemple, escoles primàries), un segon joc de passamans a una alçada adequada pot ajudar-los i ajudar-los a prevenir accidents. Es recomana una alçada màxima de 28 polzades (710 mm) mesura fins a la part superior de la superfície d'agafada des de la superfície de la rampa o el nas de l'escala per als passamans dissenyats per a nens. S'ha de proporcionar prou espai vertical entre els passamans superiors i inferiors, mínim de 9 polzades (230 mm). \nA Wikimedia Commons hi ha contingut multimèdia relatiu a: Passamà\n↑ passamà a Optimot\n↑ «Dictionary.com». [Consulta: 26 juny 2007].\n↑ 3,0 3,1 «Chapter 5: General Site and Building Elements». United States Access Board. [Consulta: 12 setembre 2016]. Aquest article incorpora text d'aquesta font, la qual és de domini públic.\n↑ «handrails: Inline». [Consulta: 11 setembre 2016].\nObtingut de «https://ca.wikipedia.org/w/index.php?title=Passamà&oldid=27977097»


Disney World ha inundat abans i el clima severa pot fer que torni a passar - Cultura | Juliol 2021\nDisney World ha inundat abans i el clima severa pot fer que torni a passar\nDes d'incendis èpiques fins a inundacions, sembla que el clima és més intens que mai. I això vol dir que milers de famílies es posen en espera de certs esdeveniments que s’uneixen perfectament amb l’estiu. La NBC10 informa que les inundacions han superat diversos parcs d'atraccions a Pennsilvània, provocant que els parcs es tanquessin durant uns dies. No és la primera vegada que veiem aquest tipus de desastres arruïnar les vacances d’estiu per a molts. De fet, Disney World s'ha tancat en el passat a causa de les precipitacions i, si aquests patrons meteorològics continuen, podria tornar a passar.\nHershey Park veu 'inundacions històriques' el 2018\nTal com informa NBC10, 'inundacions històriques' es van fer càrrec del parc de Hershey i d'altres zones del centre de Pennsilvània durant la setmana del 23 de juliol. de pluja. Les persones que vivien a prop del parc també van ser evacuades i encara no s'ha trobat una dona que va ser arrasada per l'aigua en creuar la cala de Conewago.\nKnoebels a Elysburg, Pennsilvània, tampoc no és aliè a les inundacions extremes. El parc es va veure obligat a tancar també a causa dels alts nivells d'aigua.\nDisney World va tancar el 2017 a l’huracà Irma\nInundació a Magic Kingdom a Disney World el 2017 | 08mike_gustin10 via Instagram\nProbablement recordeu quan va atacar l’huracà Irma el 2017, i qualsevol persona que desitgés visitar Disney World a principis de setembre va ser molt decebuda. Els informes de CNN Money Irma van tancar el parc durant dos dies després que l’huracà causés inundacions al parc de Grand Floridian Resort i al parc d’Epcot. Segons els informes, Orlando també va veure vents de fins a 58 quilòmetres per hora, amb algunes ràfegues assolint les 79 milles per hora. La bona notícia és que la tempesta només va causar danys 'relativament menors'.\nIrma a part, el Regne màgic de Disney World també ha inundat en el passat. Teen Vogue va assenyalar, el febrer de 2017, que va ploure amb tanta intensitat que el sistema de drenatge del sòl de Magic Kingdom no va poder mantenir-se al dia amb les precipitacions. Això va donar lloc a la reunió d’aigua que es va estendre per tota aquesta zona del parc. No va parar el bon moment de Disney com ho feia Irma, però el parc es va posar en marxa a la Cavalcada del Dia de Pluja per mantenir els ànims.\nPel que fa a si Disney probablement inundarà de nou: sembla que no hi hagi cap canvi en la infraestructura. The National Post explica que el clima més extrem arriba amb el canvi climàtic, que forma part de la raó de totes les fortes pluges i fortes tempestes que ja hem vist el 2018. Hauríeu de ser conscients que la temporada d’huracans es troba entre maig i finals de novembre. , també.\nQuè farà Disney per a vostès en cas de temps inclinat\nTots els parcs temàtics de Disney tenen en compte la seguretat dels seus hostes en primer lloc, per la qual cosa en moments de clima intens, no tenen por de tancar el parc si creuen que és necessari. Tenint això en compte, Disney World es troba al centre de la Florida, una zona dels EUA coneguda per les tempestes d’estiu i les precipitacions freqüents. El parc està completament preparat per a les precipitacions i precipitacions mitjanes, i si hi ha un huracà en previsió, també estan preparats per afrontar-ho.\nAzcentral.com explica que Disney World us permetrà tornar a planificar les reserves que tingueu amb el parc si hi ha un huracà a la previsió d’Orlando en un termini de set dies després de l’arribada prevista. Tanmateix, en aquest cas, no se’t garanteixen els mateixos allotjaments i és poc probable que rebi cap oferta especial. Si desitgeu cancel·lar el vostre viatge i passen menys de 44 dies des del moment en què arribeu, Disney suma una despesa de cancel·lació de 200 dòlars.\nregistre de les companyies aèries americanes\nquan és la propera pel·lícula de l’aranya


Amenity Hotel Lipno Lipno nad Vltavou República Txeca - Ofertes d'hotels amb els MILLORS DESCOMPTES EN LÍNIA\nLipno Nad Vltavou 999, Lipno nad Vltavou, Lipno nad Vltavou, República Txeca, 382 78 - Excel·lent ubicació - Veure al mapa\nMés informació sobre Amenity Hotel Lipno\nTant si es tracta d'un viatge de plaer com si és de negocis, Amenity Hotel Lipno és una elecció d'allotjament magnífica quan visiten Lipno nad Vltavou. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmenity Hotel Lipno ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de Wi-Fi gratuït en totes les habitacions, aparcament de cotxes, servei d'habitacions, transport hotel/aeroport, instal·lacions per a reunions i banquets .\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, servei de despertador, escriptori, mini bar, balcó/terrassa a cada habitació. L'hotel ofereix moltes oportunitats d'oci úniques, com bany, platja privada, centre esportiu, sauna, spa. Amb una localització ideal i amb comoditats imbatibles, Amenity Hotel Lipno no troba competidors en cap categoria.